Xavier Zubiri

**Xavier Zubiri** (1898–1983) var en spansk filosof. Han var medlem av Madrid-skolen, som besto av bl.a. filosofene José Ortega y Gasset, Julián Marías og Pedro Laín Entralgo.

Zubiris filosofi har blitt kategorisert som en «materialistisk åpen realisme», som «forsøker å formulere klassisk metafysikk på nytt, med et språk som er fullstendig kompatibelt med moderne vitenskap». Dette er knyttet til Xavier Zubiris utdanningsbakgrunn. Først fullførte han en filosofisk og teologisk utdannelse i Madrid og Roma. Han ble ordinert til katolsk prest i 1921, og fem år senere fikke han lærestolen for filosofihistorie ved Det filosofiske fakultet ved Universitetet i Madrid.

Senere utdypet Zubiri kunnskapen sin i filosofi gjennom videre studier i Leuven, der han skrev avhandlingen om fenomenologi. Zubiris kritisk interesse i denne filosofien tok ham til Freiburg, i 1929, da han allerede var professor i Madrid. Der studerte han sammen med Edmund Husserl og Martin Heidegger.  I 1930 flyttet Zubiri til Berlin, for å studere fysikk, filologi og biologi. Han bodde på Harnack-Haus, og der ble han bedre kjent med viktige tyske akademikere fra denne blomstrende perioden for akademisk virksomhet under Weimarrepublikken. For eksempel, Albert Einstein (som Zubiri allerede kjente fra Madrid etter Einsteins besøk til Universidad Central, i 1923 ),  Max Planck, Werner Jaeger og Erwin Schrödinger. 

I 1935 dro han til Roma, hvor han ble laisert av kirken- det vil si tilbakeført til legfolkets stand. Og et år senere giftet han seg med Carmen Castro Madinaveitia, datter av den spanske historikeren Américo Castro.

Da borgerkrigen brøt ut i Spania i 1936 flyttet Zubiri til Paris, der han studerte med bl.a. Louis de Broglie, Frédéric Joliot, Irène Curie, Elie Joseph Cartan og Emile Benveniste. I 1939 vendte Zubiri tilbake til Spania, like før Frankrike erklærte krig til Tyskland.

Zubiris filosofi er lite kjent utenfor Spania og Latin-Amerika, hovedsakelig fordi Zubiri ble tvunget til å trekke seg fra formelle akademiske stillinger i Spania i 1942. Dette skyldtes i stor grad mangel på akademisk frihet under Francisco Francos regime. Men Zubiri klarte å fortsette med sitt akademiske arbeid takket være støtten fra venner og familie.

Zubiri var en jevnlig bidragsyter i tidsskriftene ''Cruz y Raya'' (ledet av José Bergamín)  og ''Revista de Occidente'' (ledet av José Ortega y Gasset), under den andre spanske republikken. Men Zubiri publiserte ikke mye i fagfellevurderte tidsskrifter, etter at han trakk seg som professor fra spanske universiteter i 1942. Imidlertid publiserte han en rekke bøker og forskningsartikler. Zubiris arbeid ble i utgangspunktet ikke godt mottatt av etablerte formelle akademikere i Spania. Årsaken til dette var det lukkede miljøet i spanske universiteter under regimet til Franco.  Men Zubiris samarbeid med Ignacio Ellacuría gjorde Zubiris filosofi kjent og godt mottatt ved latinamerikanske universiteter. Det er også grunnen til at det finnes flere Zubiri-spesialister i Latin-Amerika enn andre steder i verden. Disse har tatt vare på, og videreutviklet filosofien til Xavier Zubiri. Nylig har spanske akademikere begynt å anerkjenne viktigheten av Zubiris liv og filosofi.

Likeledes var Zubiris kontakt med de formelle akademiske miljøer i resten av verden begrenset. Det finnes kun bevis for en eneste reise som Zubiri gjennomførte til USA. Den var til Princeton University, 2. oktober 1946. I denne anledningen foreleste Zubiri på fransk om *Det virkelige og matematikk -Et filosofisk problem* (*Le reel et les mathématiques - Un probleme de philosophie*). Noen av Zubiris bøker har blitt oversatt til engelsk: *On Essence* (Caponigri, 1980), *Sentient Intelligence* (Fowler, 1999), *The Dynamic Structure of Reality* (Orringer, 2003) 
og *The Fundamental Problems of Western Metaphysics* (Redondo & Fowler, 2009).
Imidlertid, til tross for Zubiris relative isolasjon fra formelle akademiske miljø hjemme i Spania, har Zubiris arbeid også blitt anerkjent i andre land. For eksempel, i 1979 tildelte den tyske regjeringen Zubiri og Laín Entralgo Forbundsrepublikken Tysklands fortjenstorden. Zubiri ble tildelt denne utmerkelsen for sitt arbeid med bøkene *Natur, historie, gud* (1954) og *Om essensen* (1962). Zubiris arbeid er også oversatt til fransk, tysk og italiensk.

## Bøker
Oversikten er tatt fra en mer omfattende publikasjonsliste av bøker og artikler av og om Xavier Zubiri. Denne listen oppdateres fortløpende av *Fundación Xavier Zubiri*, et utdanning- og forskningssenter i Madrid, som spesialiserer seg på Zubiris filosofi.

* Naturaleza, Historia, Dios (1944)
* Sobre la esencia (1ª ed. 1962 en Soc.E y P; 6ª edición ya en Alianza, 1998)
* Cinco lecciones de filosofía (1ª ed., 1963 en Soc.E y P; 1ª reimpresión en Alianza, 1997);
* Inteligencia sentiente. *Inteligencia y realidad (Soc.E y P, 1980; 50 ed. Alianza/F.XZ.);
* Inteligencia y logos (Soc.E y P/Alianza, 1982)
* Inteligencia y razón (Soc.E y P/Alianza, 1983)
* El hombre y Dios (1ª ed. a cargo de Ignacio Ellacuría, 1984)
* Sobre el hombre (1ª ed a cargo de Ignacio Ellacuría 1986)
* Estructura dinámica de la realidad (1989, ed. a cargo de Diego Gracia)
* Sobre el sentimiento y la volición (1992, ed. a cargo de Diego Gracia)
* El problema filosófico de la historia de las religiones (1993, a cargo de Antonio González)
* Los problemas fundamentales de la Metafísica occidental (1994, a cargo de Antonio Pintor Ramos)
* Espacio. Tiempo. Materia (1996, Segunda edición revisada 2008)
* El problema teologal del hombre: Cristianismo (1997, a cargo de Antonio González)
* El hombre y la verdad (1999, a cargo de Juan Antonio Nicolás)
* Primeros escritos (1921-1926), ed de 2000, por Antonio Pintor Ramos
* Sobre la realidad (2001, a cargo de José Antonio Martínez)
* Sobre el problema de la filosofía y otros escritos (1932-1944), 1ª ed. de 2002, a cargo de Germán Marquínez Argote
* El hombre: lo real y lo irreal (1ª ed. 2005, a cargo de Jesús Conill)
* Tres dimensiones del ser humano: individual, social, histórica (1ª ed 2006, a cargo de Jordi Corominas)
* Escritos menores (1953-1983) (1ª ed de 2007, a cargo de Germán Marquínez Argote)
* Cursos universitarios I (1ª ed. 2007, a cargo de Manuel Mazón)
* Cinco lecciones de filosofía. Con un nuevo curso inédito (2009, a cargo de Antonio Pintor Ramos)
* Cursos Universitarios, vol. II (2010 a cargo de Manuel Mazón)
* Acerca del mundo (2010, a cargo de Antonio González)
* Cursos Universitarios. Volumen III (1933-1934). 2012. A cargo de Manuel Mazón
* Fascículo editado por la propia Fundación: Sobre el problema de la filosofía (Madrid, 1996)

## Referanser


## Eksterne lenker
* (Engelsk) Xavier Zubiri Foundation of North America
* (Spansk) Fundación Xavier Zubiri (Madrid)
* (Spansk) Samling av nyheter om Xavier Zubiri i den spanske avisen El País, 1976-2013